Diari Oficial de la Generalitat Valenciana


Sumari del DOGV 9443, del 06-10-2022 (2022/9046)

RESOLUCIÓ de 22 de setembre de 2022, de la Vicepresidència i Conselleria d'Igualtat i Polítiques Inclusives, per la qual es concedeixen les ajudes econòmiques destinades a entitats locals per al desenvolupament de programes que fomenten la igualtat entre dones i homes o la inserció laboral de les dones, en l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9046


Data del document
:   22-09-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de setembre de 2022, de la Vicepresidència i Conselleria d'Igualtat i Polítiques Inclusives, per la qual es concedeixen les ajudes econòmiques destinades a entitats locals per al desenvolupament de programes que fomenten la igualtat entre dones i homes o la inserció laboral de les dones, en l'exercici 2022. [2022/9046]  
  
Mitjançant la Resolució de 30 de desembre de 2021, de la Vicepresidència i Conselleria d'Igualtat i Polítiques Inclusives (DOGV 9261/21.01.2022), es van convocar les ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, per a l'exercici 2022.  
La comissió de valoració, constituïda de conformitat amb el que s'estableix en l'article 7.2 de l'Ordre 10/2019, de 31 d'octubre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores que regiran el procediment de concessió d'ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, es va reunir el dia 10 de maig de 2022 i va elevar proposta de resolució a la directora general conformement amb el contingut de l'acta subscrita per totes les persones integrants de la comissió.  
L'article 7.5 de les bases reguladores de les presents subvencions delega en la persona titular de la direcció general amb competències en dones i igualtat de gènere la resolució de les sol·licituds presentades, per això, fent ús de la facultat conferida, resolc:  
  
Primer  
Acceptar la proposta de resolució de la comissió d'avaluació en els seus propis termes.  
  
Segon  
1. Sol·licituds excloses.  
Excloure els projectes de les entitats que es descriuen en els apartats a, b i c del procés de valoració, pels següents motius:  
a) Sol·licitud duplicada: és idèntica a una altra sol·licitud que ha sigut valorada, i el punt sisé de la convocatòria, estableix que «Cada entitat podrà presentar una única sol·licitud dirigida a la realització d'un sol programa», i aquest expedient aquesta duplicat, és a dir és idèntic a un altre expedient que ha sigut valorat.  
b) Sol·licitud exclosa ja que l'entitat sol·licitant no pot ser beneficiària de la subvenció segons l'objecte de la convocatòria.  
c) Sol·licitud no esmenada després del corresponent requeriment, respecte de la qual es declara el desestiment i l'arxivament.  
2. Sol·licituds denegades.  
a) Proposar la denegació dels expedients presentats per les entitats que es relaten a continuació ja que, una vegada esmenat el requeriment, es comprova que no compleixen els requisits establits pels següents motius.  
b) Proposar la denegació dels programes dels expedients presentats per les entitats que es relaten a continuació ja que els projectes de les entitats que es detallen a continuació no han aconseguit la puntuació mínima exigida en el punt 9é.4 de la convocatòria, 55 punts:  
  
3. Projectes subvencionats.  
Concedir una subvenció a les entitats que es relacionen a continuació, per l'import total de 615.000,00 euros, amb càrrec al programa 323.10, Igualtat de gènere, línia de subvenció S5241000 del pressupost de la Generalitat per a l'any 2022 entre les sol·licituds presentades dels programes de l'apartat a i b de l'article 1.2 de les bases reguladores.  
La quantia destinada a cada tipus de programa ascendeix a 486.737,97 euros per a programes de foment d'igualtat i 128.262,03 euros per a programes de millora d'inserció laboral.  
a) Programes que fomenten la igualtat d'oportunitats entre dones i homes:  
  
b) Programes formatius o de millora de la inserció laboral de les dones.  
Tercer  
De conformitat amb la normativa vigent per a l'exercici 2022, el règim de pagaments de les ajudes regulades en la convocatòria és el d'aquells que van destinats al finançament de programes d'actuació i activitats de serveis socials especialitzats, inclosos els programes dirigits a la promoció d'igualtat d'oportunitats entre dones i homes, recollides en l'article 44.1.d 2n de la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31.12.2021), que estableix els supòsits d'excepció al règim general de deslliuraments. A aquest efecte, una vegada concedida l'ajuda, podrà lliurar-se immediatament fins al 100 per cent del seu import.  
  
  
Quart  
L'entitat beneficiària està obligada, tal com estableixen les bases reguladores, a fer constar en qualsevol relació amb terceres persones la col·laboració de la Vicepresidència i Conselleria d'Igualtat i Polítiques Inclusives. Amb la finalitat d'assegurar l'ús correcte dels logotips oficials, haurà de sol·licitar prèviament l'oportuna autorització.  
  
Cinqué  
L'activitat que fonamenta la concessió de la subvenció haurà de realitzar-se per l'entitat beneficiària, de conformitat amb les bases reguladores i amb la convocatòria, com a màxim fins al 31 de desembre de 2022.  
  
Sisé  
Contra la present resolució, que esgota la via administrativa, es podrà interposar potestativament un recurs de reposició davant la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
València, 22 de setembre de 2022.- La directora general de l'Institut Valencià de les Dones (p. d. O 10/2019, de 31.10.2019): Maria Such i Palomares.